Държавен вестник, бр. 74, 2024 г., стр. 37

БРОЙ  74	
Д Ъ Р Ж А В Е Н  В Е С Т Н И К 	
СТР.  37   
или упойващи вещества, безработица и др.). 
Налице са и фактори, свързани с уязвимостта 
на пострадалото лице в контекста на него­
вата личност и положението му в конкретна 
социална среда. 
При оценката на риска съдът може да се 
позове на следните рискови фактори:
1. Предходно домашно насилие – в проуч­
ванията на рисковите фактори за домашно 
насилие най-честият рисков фактор е пред­
ходно домашно насилие.
2. Жестокост и честота на актовете на 
насилие – увеличаването на честотата на на­
силствените актове (например в началото на 
връзката – един акт, преди две години – наси­
лие няколко пъти в годината, а към настоящия 
момент – всяка седмица). Увеличаването на 
жестокостта е един от най-важните фактори 
за потенциално сериозно нараняване или 
смърт на пострадалото лице.
3. Закани за убийство, за нанасяне на те­
лесна повреда или принуда/изнудване – прак­
тиката ясно показва, че жестоките форми на 
насилие, опити за убийство и убийство често 
са предхождани от закани.
4. Душене и давене – душенето и давенето 
са изключително опасни форми на насилие. 
Изследванията на убитите жени вследствие 
на домашно насилие показват, че поне поло­
вината от тях са били подложени на душене 
в годината преди смъртта им.
5. Закани с оръжие – използването на 
оръжие или закани за употреба на оръжие са 
сериозен рисков фактор за тежко насилие и 
възможен летален край на пострадалото лице. 
Необходимо е да се имат предвид всички ви­
дове оръжия – огнестрелни, ножове и опасни 
предмети (например брадва, резачка, счупена 
стъклена бутилка и т.н.), които извършителят 
е използвал при инциденти.
6. Нарушаване на заповеди за защита – на­
рушенията на заповеди за защита, издадени 
от съда по реда на ЗЗДН, са предпоставка за 
сериозен риск от насилие. 
7. Насилие по време на бременност – док­
ладваните случаи сочат, че около 30 % от 
домашното насилие започва по време на бре­
менност. Насилието по време на бременност 
е сериозен индикатор за риск от жестоко или 
смъртоносно насилие. Рискът от повтарящо 
се насилие при инциденти при бременните 
жени се счита за по-висок.
8. Сексуално насилие – сексуално насилва­
ните жени могат да бъдат подложени на по-
сериозно нараняване с по-голяма вероятност. 
Например, след като е пребита физически, 
може да бъде осъществен сексуален насилствен 
акт. Така осъщественият акт не е желание за 
интимност, а форма на садизъм и перверзия, 
свързана с жестокост. Трудността в устано­
вяването на този фактор е в притесненията 
на пострадалото лице да споделя и пише за 
лични (интимни) инциденти.
9. Инстинкт за самосъхранение на постра­
далото лице и страх за собствения живот и 
този на близки – съществува изключително 
силна корелация между оценката на постра­
далото лице за риск от реално насилие и риск 
за живота му и действителните прояви на 
извършителя. Това е така, защото пострада­
лото лице познава в детайли действията на 
извършителя, неговото поведение по време на 
осъществяване на насилието, дали той е под 
афект, дали се контролира. Пострадалото лице 
най-добре знае какви форми на насилие може 
да осъществи извършителят и способен ли е 
на крайности. Ето защо повечето от постра­
далите при жестоко насилие и сериозен риск 
и заплаха може да са отразили в молбата си 
дали извършителят може да осъществи убийст­
во. Пострадалите най-добре знаят отговора. 
Сериозен проблем обаче са пострадалите 
лица от хронично, систематично насилие, 
които омаловажават и подценяват насилието 
над тях. Те се намират отвъд инстинкта за 
самосъхранение.
10. Контролиращо поведение и изола­
ция – контролиращото поведение се счита 
за значим рисков фактор за бъдещо повторно 
или дори смъртоносно насилие. Изолацията 
на пострадалото лице е метод на откъсването 
му от всички, които могат да му помогнат. 
Изолацията може да приеме и изключително 
жестоки форми на насилие – лишаване от 
свобода, заключване в дома, на терасата през 
зимата, завързване и др.
11. Следене1 (дебнене) – следенето се от­
нася към едно от най-тежките фактори за 
продължаващо насилие с изключително 
висок риск за живота на пострадалото лице 
и смъртоносен изход – убийство или опит 
за убийство. Дебненето и преследването е 
свързано главно с профила на извършителя 
(личностово разстройство или социопатна 
личност), който като цяло не може да понесе 
раздялата и смята, че само смъртта може да 
го раздели с определеното лице (фиксиран в 
пострадалото лице).
12. Собственическо чувство, прекомерна 
ревност и други опасни нагласи на извършителя 
спрямо пострадалото лице – прекомерната рев­
ност и чувството за собственост над друг човек 
се свързват също с възможността за жестоко 
1 В чл. 144а, ал. 2 НК се съдържа легално оп­
ределение на понятието „следене“ – всяко поведе­
ние със заплашителен характер срещу конкретно 
лице, което може да се изразява в преследване 
на другото лице, показване на другото лице, че 
е наблюдавано, навлизане в нежелана комуни­
кация с него чрез всички възможни средства за 
комуникация.